CELEX: 32011R0151
Language: ro
Date: 2011-02-18
Title: Regulamentul (UE) nr. 151/2011 al Comisiei din 18 februarie 2011 de modificare a anexei I la Regulamentul (CE) nr. 854/2004 al Parlamentului European și al Consiliului cu privire la vânatul de crescătorie  Text cu relevanță pentru SEE

19.2.2011   
            
            
               RO
            
            
               Jurnalul Oficial al Uniunii Europene
            
            
               L 46/17
            
         REGULAMENTUL (UE) NR. 151/2011 AL COMISIEI
   din 18 februarie 2011
   de modificare a anexei I la Regulamentul (CE) nr. 854/2004 al Parlamentului European și al Consiliului cu privire la vânatul de crescătorie
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (1), în special articolul 17 alineatul (1),
   întrucât:
   
               (1)
            
            
               Regulamentul (CE) nr. 854/2004 stabilește norme specifice de organizare a controalelor oficiale privind produsele de origine animală destinate consumului uman.
            
         
               (2)
            
            
               Capitolul VII al secțiunii IV din anexa I la Regulamentul (CE) nr. 854/2004 stabilește cerințe specifice pentru controalele oficiale privind vânatul de crescătorie și carnea de vânat de crescătorie. Una dintre aceste cerințe este ca vânatul de crescătorie sau carnea de vânat de crescătorie inspectată să fie însoțită de un certificat conform cu unul dintre specimenele prevăzute la capitolul X al secțiunii respective.
            
         
               (3)
            
            
               Regulamentul (CE) nr. 853/2004 al Parlamentului European și Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (2) prevede că operatorii din sectorul alimentar pot sacrifica ratite de crescătorie și anumite ungulate de crescătorie la locul de origine cu autorizație din partea autorității competente, în anumite condiții. Aceste condiții includ, în special cerința ca animalele sacrificate să fie însoțite la abator de o declarație a operatorului din sectorul alimentar care a crescut animalele și de un certificat eliberat și semnat de către medicul veterinar oficial sau autorizat. Certificatul eliberat și semnat de către medicul veterinar oficial sau autorizat va atesta, inter alia, efectuarea corectă a sacrificării și sângerării, precum și data și ora sacrificării.
            
         
               (4)
            
            
               Regulamentul (CE) nr. 853/2004, astfel cum a fost modificat prin Regulamentul (UE) nr. 150/2011 al Comisiei (3), permite ca, în anumite cazuri, atestarea privind efectuarea corectă a sacrificării și sângerării animalelor, precum și a datei și orei sacrificării să fie inclusă în declarația operatorului din sectorul alimentar.
            
         
               (5)
            
            
               În astfel de cazuri, este adecvat a se specifica faptul că medicul veterinar oficial sau autorizat controlează în mod regulat performanțele persoanelor care efectuează sacrificarea și sângerarea animalelor. Capitolul VII al secțiunii IV din anexa I la Regulamentul (CE) nr. 854/2004 ar trebui modificat în consecință.
            
         
               (6)
            
            
               În plus, în partea B a capitolului X al secțiunii IV din anexa I la Regulamentul (CE) nr. 854/2004 este prevăzut specimenul de certificat sanitar pentru animale sacrificate la exploatație. Acest specimen de certificat sanitar conține, de asemenea, rubrici care certifică faptul că sacrificarea și sângerarea au fost efectuate corect. Pentru cazurile în care această certificare este conținută în declarația operatorului din sistemul alimentar, ar trebui prevăzut un nou specimen de certificat sanitar.
            
         
               (7)
            
            
               Prin urmare, Regulamentul (CE) nr. 854/2004 ar trebui modificat în consecință.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 854/2004 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 februarie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 139, 30.4.2004, p. 206.
   
      (2)  JO L 139, 30.4.2004, p. 55.
   
      (3)  A se vedea pagina 14 din prezentul Jurnal Oficial.
   
      ANEXĂ
      Secțiunea IV din anexa I la Regulamentul (CE) nr. 854/2004 se modifică după cum urmează:
      
                  1.
               
               
                  Partea A din capitolul VII se modifică după cum urmează:
                  
                              (a)
                           
                           
                              punctul 4 se înlocuiește cu următorul text:
                              
                                          „4.
                                       
                                       
                                          Animalele vii inspectate la exploatație vor fi însoțite de un certificat conform cu specimenul prevăzut la capitolul X partea A. Animalele inspectate și sacrificate în exploatație vor fi însoțite de un certificat conform cu specimenul prevăzut la capitolul X partea B. Animalele inspectate și sacrificate în exploatație în conformitate cu punctul 3 litera (a) din secțiunea III a anexei III la Regulamentul (CE) nr. 853/2004 vor fi însoțite de un certificat conform cu specimenul prevăzut la capitolul X partea C.”;
                                       
                                    
                        
                              (b)
                           
                           
                              se introduce următorul punct 5:
                              
                                          „5.
                                       
                                       
                                          Atunci când autoritatea competentă autorizează atestarea de către operatorul din sectorul alimentar a efectuării corecte a sacrificării și sângerării animalelor, medicul veterinar oficial sau medicul veterinar autorizat controlează în mod regulat performanțele persoanelor care efectuează sacrificarea și sângerarea.”
                                       
                                    
                        
            
                  2.
               
               
                  La capitolul X, se adaugă următoarea parte C:
                  „C.   SPECIMEN DE CERTIFICAT SANITAR PENTRU VÂNAT DE CRESCĂTORIE SACRIFICAT ÎN EXPLOATAȚIE în conformitate cu punctul 3 litera (a) din secțiunea III a anexei III la Regulamentul (CE) nr. 853/2004.